Biritera

Ang Biritera ay isang dramang pantelebisyon na may temang kanatahan. Ito ay mula sa konsepto ni Jun Lana, mula sa ilalim ng panulat ni Agnes Gagelonia-Uligan, nilikha at isinahimpapawid ng GMA Network.

Itinatampok sa seryeng ito sina Angelika dela Cruz, Dennis Trillo, Glaiza de Castro at ang baguhang batang mag-aawit na si Roseanne Magan.

Ang kuwento ng serye ay tumatalakay sa buhay ng isang batang pitong taong gulang na nagngangalang Roseanne at ang kanyang pakikipag sapalaran sa mundo ng showbis at paghahanap sa kanyang tunay na pagkatao.

Ang Biritera ay nasa ilalim ng direksiyon ni Maryo J. delos Reyes. Ito ay nagsimula noong 6 Pebrero 2012, pinalitan ang Munting Heredera at 8 Pebrero 2012 sa buong mundo sa pamamagitan ng GMA Pinoy TV. Ang seryeng ito naman ay nagwakas noong 18 Mayo 2012, at pinalitan naman ng Luna Blanca sa GMA Telebabad.

Buod
 Nagsimula ang kuwento nang sumakabilang buhay ang nagrereynang biritera na si Louise May (Jillian Ward). Dahil dito, napilitan ang Manager na si Mr. D (Ryan Eigenmann) na maghanap ng kapalit. Nagsagawa siya ng isang programa na naghahanap para sa mga batang may angking talino sa pag-awit. Sumali si Roseanne (Roseanne Magan) sa patimpalak ngunit siya'y hindi nagwagi. Gumuho ang kanyang pangarap na maging isang sikat na mang-aawit pati na ang pangarap niyang maiahon ang kanyang pamilya sa kahirapan.

Si Andrei (Dennis Trillo), ang bokalista ng bandang The Bridge ay nabighani sa angking boses ni Roseanne at agad na nakitaan ng pag-asang sumikat ang bata. "Inaplowd" niya ang bidyo ni Roseanne habang ito'y umaawit sa YouTube. Naging sikat ang bidyo sa mga manonood, na nagdala kay Roseanne sa dagling kasikatan.

Habang tinutupad ni Roseanne ang kanyang pangarap na kasikatan, madidiskubre din niya ang ibang mukha ng mundo na kanyang pinasok, pati na ang misteryo ng kanyang pagkatao.

Mga Tauhan at karakter

Pangunahing Tauhan at Karakter
 Dennis Trillo bilang Andrei Marcelino
 Angelika de la Cruz bilang Remedios "Remy" Kapitolyo-Fuentebella
 Glaiza de Castro bilang Mikaela/Mikmik
 Roseanne Magan as Roseanne Abesamis/Abigail Marcelino Fuentebella

Mga Suportang tauhan

 Ryan Eigenmann bilang Dalton "Mr. D" Dimaano †
 Yul Servo bilang Jerome Macapagal
 Ces Quesada bilang Simang Kapitolyo
 Rich Asuncion bilang Josephine "Jo" Abesamis
 Gwen Zamora bilang Iris
 Neil Ryan Sese bilang Eric Fuentebella
 Sweet Ramos bilang Barbie Tamondong
 Barbara Miguel bilang Darling
 Scarlet bilang Mrs. Mylene Tamondong

Mga Karagdagang Tauhan

 Jaya Ramsey bilang Susie
 Orlando Sol bilang Egay
 Ken Chan bilang Popoy
 Kiel Rodriguez bilang Miko
 Patricia Ysmael bilang Beverly
 Kim Komatsu bilang Gwendolyn
 Hiro Magalona bilang Teofi
 Jamaika Olivarez bilang Kleng-Kleng
 Nomer Limatog Jr. bilang Miguelito
 Tanya Gomez bilang Yaya Krising
 Myra Carel bilang Bevs

Mga Panauhin

 Claudine Barretto bilang Carmela Abesamis †
 Jillian Ward bilang Louise May Imperial †
 Glenda Garcia bilang Marissa Marcelino †
 Rachelle Ann Go bilang Lara
 Miguel Tanfelix bilang batang Andrei
 Romano Vasquez bilang Lito
 Bubbles Paraiso bilang Bubbles Paraiso
 Gerald Pizzaras bilang Paco Arcega
 Jan Marini Alano bilang Mariel Arcega
 Ernie Garcia bilang Don Mauro Fuentebella †
 Evangeline Pascual bilang Olivia Fuentebella
 Dexter Doria bilang Celeste
 Chinggay Riego bilang ina ni Darling

Mga Papuri at Pagtanggap
Ayon sa AGB Nielsen Philippines, ang Biritera ay nakakuha ng kaukulang puntos na 26.7% Household rating mula Pebrero 6 - 10 (unang linggo ng pagpapalabas) kumpara sa katapat nitong palabas sa ABS-CBN na nakakuha lamang ng 19.5% rating. Sa Urban Luzon, kung saan kinakatawan ang 77 porsiyento ng urban television household sa buong bansa, ang Biritera ay nakakuha ng 25.0% puntos kumpara sa katapat nitong palabas sa katapat na himpilan na nakakuha lamang ng 21.2% puntos. Ang serye ay patuloy sa pamamayagpag sa ikatlong linggo nito ng pagpapalabas (Pebrero 20 - 24) nakapagtala ito ng 24.6% puntos sa Mega Manila kumpara sa 20.0% puntos ng katapat na programa.

Pinupuri din ang kagalingan sa pag-arte nila Angelika dela Cruz at Dennis Trillo. Si dela cruz ay ngayon na lamang gumanap ng isang api na karakter. Siya kasi ay nalilinya sa mga kontrabidang pagganap, kaya bago ito sa paningin ng mga manonood na makita syang umiiyak at inaapi. Sa kabilang banda, bagong taktika ng pag-arte din ang pinakita ni Trillo sa nabanggit na serye. Kung dati ay nalilinya siya sa mga "barumbadong" pagganap, sa seryeng ito ay gumaganap siyang mabait.

Mga Awit

Tema
 Ang serye ay ginamit ang orihinal na awiting Ang Lahat Ng Ito'y Para Sa 'Yo. Ito ay nilikha ni Nonong Pedero at unang inawit ni Hajji Alejandro. Noong 1998, inawit ito ni Lani Misalucha (mula sa VIVA Records) para sa pelikulang may kaparehong pamagat na pinagbidahan nila Angelu de Leon and Bobby Andrews.

Ang awitin ay may kahulugan na kayang gawin at ibigay lahat ng umaawit para sa kayang pinakamamahal.

Iba pang Awitin
Nasa ibaba ang iba pang awitin na ginamit sa serye sa buo nitong pagpapalabas sa telebisyon.

Suriin din
 List of programs broadcast by GMA Network
 List of telenovelas of GMA Network
 List of soap operas
 Diva
 Kaputol ng Isang Awit
 Bakekang
 Little Star

Reperensiya

Eksternal link
GMA Network official website
GMA Network Official Facebook Page

Palatuntunan ng GMA Network
Mga seryeng pantelebisyon mula sa Pilipinas